Zápis zo zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa 9.6.2025 vo Zvolene
P r o g r a m:   
1. Otvorenie
2. Kontrola uznesení
3. Príprava valného zhromaždenia
4. Príprava publikácie „Osobnosti Pôdohospodárskych vied“
5. Schvaľovanie návrhov Fándlyho medaily
6. Rôzne 
  
 K bodu 1

Zasadnutie otvoril a viedol predseda prof. Ing. Jozef Golian, Dr. Rokovania sa zúčastnilo  14 členov výboru spoločnosti z 15.
Ospravedlnená: prof. Capcarová,     

K bodu 2:
Uznesenie 1 a 2 platí trvalo. Uznesenie 3 doteraz nesplnil prof. Gálik. Uznesenia 4 - 9 boli splnené
 
K bodu 3:
Predseda prof. Golian informoval členov výboru o stave príprav Valného zhromaždenia. Po schválení návrhov na Fándlyho medailu budú navrhnutým zaslané pozývacie listy aby potvrdili účasť na Valnom zhromaždení a nahlásili názov plenárnej prednášky.
Kandidátska listina bola uzavretá, do výboru spoločnosti bolo navrhnutých 10 členov spoločnosti zastupujúcich jednotlivé sekcie. Predsedovia sekcií boli zvolení na členských schôdzach a na Valnom zhromaždení sa už nevolia. 

K bodu 4
Predseda spoločnosti informoval o stave príprav publikácie „Osobnosti Pôdohospodárskych vied“. Doteraz odovzdali, boli skontrolované a  doplnené kapitoly za pedologickú, potravinársku a poľnohospodársku sekciu. Do publikácie budú doplnené charakteristiky nositeľov Fándlyho medaily, ktorá im bude odovzdaná na Valnom zhromaždení 9.9. 2025. Samostatnú kapitolu budú tvoriť ocenené výskumné pracoviská a potravinárske firmy.

K bodu 5
Predseda spoločnosti predložil návrh na udelenie Fándlyho medaily prof. Dr. hab. Inž. Wladyslavovi Migdalovi z Technologickej fakulty UR Krakov. Návrh podporili prof. Šajbidor, Ing. Staruch
Hlasovanie
Počet prítomných: 14          Za návrh: 14  Zdržali sa: 0     Proti: 0
Text na diplome: Za významný prínos o oblasti potravinárskeho vzdelávania a výskumu a medzinárodnú spoluprácu

Predseda spoločnosti predložil návrh na udelenie Fándlyho medaily Ing. Miriam Kizekovej, PhD. Návrh podporil prof. Kobza a doc. Cejpek.
Hlasovanie
Počet prítomných: 14          Za návrh: 13  Zdržali sa: 1     Proti: 0
Text na diplome: Za rozvoj výskumu ekosystémových služieb trávnych porastov

Predseda Potravinárskej sekcie Ing. Staruch predložil návrh na udelenie Fándlyho medaily Ing. Zuzane Bírošovej, CSc., emeritnej riaditeľky odboru bezpečnosti potravín a výživy Ministerstva pôdohospodárstva a rozvoja vidieka SR. Návrh podporili prof. Šajbidor a prof. Golian.
Hlasovanie
Počet prítomných: 14          Za návrh: 14  Zdržali sa: 0     Proti: 0
Text na diplome: Za prínos v oblasti potravinárskej legislatívy a medzinárodnej                               spolupráce

Ing. Kuklová predniesla návrh na udelenie Fándlyho medaily doc. Ing. Františkovi Hniličkovi, Ph.D., vedúcemu Katedry botaniky a fyziológie rastlín FAPPZ CŽU v Prahe. Návrh podporila doc. Sobocká.
Hlasovanie
Počet prítomných: 14          Za návrh: 14      Zdržali sa: 0     Proti: 0
Text na diplome: Za významnú vedeckú prácu v odbore botanika, fyziológia rastlín a využitie spalnej kalorimetrie na primárny metabolizmus rastlín
 
Predseda poľnohospodárskej sekcie prof. Gálik predniesol návrh na udelenie Fándlyho medaily prof. Ing. Vladimírovi Pačutovi, PhD., z Ústavu rastlinnej produkcie FAPZ SPU v Nitre. Návrh podporil prof. Golian.
Hlasovanie
Počet prítomných: 14          Za návrh: 14  Zdržali sa: 0     Proti: 0
Text na diplome: za celoživotný prínos k rozvoju odboru špeciálnej rastlinnej produkcie.

Predseda veterinárskej prof. Marcinčák predložil návrh na udelenie  Fándlyho medaily prof. MVDr. Jozefovi Bírešovi, DrSc. z Kliniky prežúvavcov UVLF Košice. Návrh podporili prof. Golian, Ing. Staruch.

Hlasovanie
Počet prítomných: 14          Za návrh: 14  Zdržali sa: 0     Proti: 0
Text na diplome:   Za významný celoživotný prínos a rozvoj odboru veterinárske lekárstvo

Predseda veterinárskej prof. Marcinčák predložil návrh na udelenie  Fándlyho medaily doc. MVDr. Ivone Kožárovej, PhD., z Katedry hygieny, technológie a zdravotnej bezpečnosti potravín UVLF Košice. Návrh podporil prof. Golian.

Hlasovanie
Počet prítomných: 14          Za návrh: 13  Zdržali sa: 1     Proti: 0
Text na diplome: za rozvoj vzdelávacej a vedecko-výskumnej činnosti  v obore  hygiena potravín

K bodu 6 
Predseda veterinárskej sekcie predložil  vyhodnotenie súťaže Mladých vedeckých pracovníkov za rok 2024. 
Vyhodnotenie súťaže Mladých vedeckých pracovníkov za rok 2024 – veterinárska sekcia
1. miesto – Filip Humenik. HUMENÍK, Filip, VDOVIAKOVÁ, Katarína, KREŠÁKOVÁ, Lenka,  DANKO, Ján,  GIRETOVÁ, Mária, MEDVECKÝ, Ľubomír, LENGYEL, Peter, BABÍK, Ján. The combination of chitosan-based biomaterial and cellular therapy for successful treatment of diabetic foot - pilot study. In International Journal of Molecular Sciences. ISSN 1422-0067, 2024, vol. 25, no. 15, art. no. 8388, p. [1-18]. 
2. miesto –Michaela Liptáková rod. Kaduková.  KADUKOVÁ, Michaela,  KOŽÁR, Martin , SCHREIBEROVÁ, Andrea , ŠIŠKOVÁ, Barbora, ŠTRKOLCOVÁ, Gabriela. First molecular identification and clinical presentation of Crenosomosis in a Dog from Slovakia. In Acta Parasitologica. ISSN 1230-2821, 2024, vol. 69, no. 3, p. 1372-1381. 
3. miesto - Várady Matúš.  VÁRADY, Matúš, GRAJZER, Magdalena, ZALEWSKI, Iwan,  TAUCHEN, Jan, FRAŇKOVÁ, Adéla, KLOUČEK, Pavel,  POPELKA, Peter. Fatty acid composition and sensory properties as descriptors of differentiation of specialty coffees based on spontaneous and induced processing methods. In Applied Food Research. ISSN 2772-5022, 2024, vol. 4, no. 2, art. no. 100512, p. [1-8].

Členovia výboru spoločnosti diskutovali o zvýšení návrhu členského príspevku z 3 na 5 €. Tento návrh bude predmetom schvaľovania Valným zhromaždením. Členovia výboru spoločnosti taktiež diskutovali o úhrade vložného na Valné zhromaždenie a nedostatku fiannčných prostriedkov. Na konanie Valného zhromaždenia je možné prispieť aj sponzorským darom vo forme potravín a nápojov. 

Uznesenie č. 1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č. 2
Realizovať vyúčtovanie financovaných akcií do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č. 3
Dokončiť výber členského príspevku 3 € za rok 2025  a súčasne odovzdať členom spoločnosti Bulletin za rok 2024. 
Termín: 20.6.2025                   Zodpovední:  predsedovia sekcií prof. Gálik,  

Uznesenie č. 4
Zaslať schváleným osobnostiam na ocenenie Fándlyho medailou pozývacie listy. 
Termín: 15.6. 2025                               Zodpovední:   predseda spoločnosti

Uznesenie č. 5 
Predsedovia sekcií zašlú pozývacie listy oceneným mladým vedeckým pracovníkom za rok 2024 na Valné zhromaždenie, kde im ceny budú odovzdané.
Termín: 30.6.2025                   Zodpovední:  predsedovia sekcií

Uznesenie č. 6 
Zaslať zápisy z konania členských schôdzí sekcií s hlasovaním o voľbe nového predsedu a návrhu členov do výboru Spoločnosti. 
Termín: 17.6.2025                                                               Zodpovední:  predsedovia sekcií

Uznesenie č. 7
Zaslať aktuálne zoznamy členov spoločností príslušnej sekcie vrátane kontaktných adries a skontrolovať priloženú prezenčnú listinu na Valné zhromaždenie. 
Termín: 17.6.2025                                                               Zodpovední:  predsedovia sekcií

Uznesenie č. 8
Zaslať príspevky po recenzii dvoma recenzentmi Mgr. Adamčíkovej. 
Termín: 15.7.2025                                                               Zodpovední:  predsedovia sekcií

Uznesenie č. 9
Zostaviť zborník vedeckých prác podľa jednotlivých sekcií. 
Termín: 25.8.2025                                                    Zodpovedná:  Mgr. Adamčíková

Termín najbližšieho rokovania výboru 1.9. 2025

V Nitre dňa  9.6. 2025

                                                                                           prof. Ing. Jozef Golian, Dr.
                                                                                                predseda SSPLPV